CELEX: 62022CN0101
Language: sk
Date: 2022-02-10 00:00:00
Title: Vec C-101/22 P: Odvolanie podané 10. februára 2022: Európska komisia proti rozsudku Všeobecného súdu (piata komora) z 1. decembra 2021 vo veci T-546/20, Sopra Steria Benelux a Unisys Belgium/Komisia

23.5.2022   
            
            
               SK
            
            
               Úradný vestník Európskej únie
            
            
               C 207/14
            
         
      Odvolanie podané 10. februára 2022: Európska komisia proti rozsudku Všeobecného súdu (piata komora) z 1. decembra 2021 vo veci T-546/20, Sopra Steria Benelux a Unisys Belgium/Komisia
      (Vec C-101/22 P)
      (2022/C 207/19)
      Jazyk konania: francúzština
      
         Účastníci konania
      
      
         Odvolateľka: Európska komisia (v zastúpení: L. André, M. Ilkova, O. Verheecke, splnomocnení zástupcovia)
      
         Ďalší účastníci konania: Sopra Steria Benelux, Unisys Belgium
      
         Návrhy odvolateľky
      
      
                  —
               
               
                  zrušiť body 52 až 57, 60, 61, 66, 68 a 69 napadnutého rozsudku,
               
            
                  —
               
               
                  zamietnuť návrh na zrušenie,
               
            
                  —
               
               
                  uložiť spoločnostiam Sopra Steria Benelux a Unisys Belgium povinnosť nahradiť trovy tohto konania na Súdnom dvore a konania na Všeobecnom súde.
               
            
         Odvolacie dôvody a hlavné tvrdenia
      
      Komisia vo svojom odvolaní uvádza tri odvolacie dôvody.
      Prvý odvolací dôvod sa zakladá na nesprávnom právnom posúdení Všeobecného súdu, ktorý list žalobcov v prvostupňovom konaní z 10. júla 2020 označil za „výslovnú žiadosť“ o uvedenie dôvodov, ktoré viedli verejného obstarávateľa k tomu, že nepovažoval úspešnú ponuku za mimoriadne nízku.
      Druhý odvolací dôvod je založený na skreslení skutkového stavu, pokiaľ ide o posúdenie obsahu odpovede Komisie z 20. júla 2020.
      Tretí odvolací dôvod je založený na porušení rozsahu povinnosti odôvodnenia, ktorú má verejný obstarávateľ podľa článku 296 Zmluvy o fungovaní Európskej únie a článku 170 ods. 3 nariadenia o rozpočtových pravidlách, ak sa verejný obstarávateľ domnieva, že vybraná ponuka sa nezdá byť mimoriadne nízka.